<classify> KWA mara ya kwanza katika historia ya mabunge nchini, Msajili wa Hazina juzi alikabidhi taarifa yake ya mwaka yanayohusu uwekezaji katika mitaji ya umma, ambayo sasa itakuwa inatolewa kila mwaka.Pamoja na kwamba taarifa hiyo haikuwekwa bayana kwa waandishi wa habari kutokana na sababu za itifaki, uwapo wake umetokana na shinikizo la Bunge kutaka kuwapo taarifa ya uwekezaji Hazina kila mwaka.Mwaka jana, Kamati ya Kudumu ya Bunge ya Uwekezaji na Mitaji ya Umma, kwenye mapendekezo yake iliyowasilisha bungeni baada ya kusoma taarifa ya Msajili wa Hazina pamoja na mambo mengine, ilitaka taarifa itolewe kila mwaka.Katika kikao cha Kamati ya Kudumu ya Bunge ya Uwekezaji wa Mitaji ya Umma kilichoketi mjini hapa jana, Mwenyekiti wake, Dk Raphael Chegeni alisema kwamba kwa mara ya kwanza Msajili wa Hazina imewasilisha ripoti yake ya mwaka kama ilivyoagizwa mwaka 2018.Alisema ripoti hiyo inasubiri kukabidhiwa rasmi kwa mamlaka za juu kabla haijawekwa hadharani ili wananchi wake wajue nini kipo ndani yake hasa ufanisi wa mashirika ambayo mwaka yalielezwa kufanya vibaya na uwekezaji wa serikali kuwa asilimia 1.2 tu.Ndugu wanahabari ni masuala ya itifaki tu, yanatuifanya tusizungumze kama tulivyowaita, lakini jana juzi tulikabidhiwa ripoti hii muhimu ambayo sasa itatoka kila mwaka kama ilivyo ripoti ya Mkaguzi Mkuu wa Hesabu za Serikali CAG, alisema Chegeni ambaye ni Mbunge wa Busega mkoani Simiyu kupitia CCM.Yakiwa ni mapendekezo ya kamati hiyo yaliyosomwa na Dk Chegeni bungeni mwaka jana, yakiitaka serikali kupitia Msajili wa Hazina kuhakikisha inaandaa taarifa ya mwaka na kuiwasilisha kwa kamati ili kuboresha utendaji wa kamati hiyo. Na pia iliitaka serikali ifanye uwekezaji wa Tehama kwa Msajili wa Hazina kuwepo na mifumo madhubuti ya mashirika ya umma.Kwa mujibu wa Kanuni ya 12 ya Nyongeza ya Nane ya Kanuni za Kudumu za Bunge, Toleo la Januari 2016, Kamati ya Uwekezaji wa Mitaji ina majukumu ya kuchambua na kubaini iwapo utekelezaji wa miradi ya uwekezaji wa umma una ufanisi na kuwa umezingatia taratibu na sheria na miongozo mujarabu ya biashara; na kuchambua nakujadili taarifa ya mwaka ya msajili wa hazina namashirika ya umma na makampuni ambayo serikali ina hisa.Katika uchambuzi wake wa mwaka jana, ilionesha kuwa hadi kufikia Juni 30, 2018 serikali ilikuwa imefanya uwekezaji wa Sh 54,481,995,164,552.20 katika jumla ya taasisi na mashirika 219 zenye hisa kuanzia asilimia 51 hadi 100 huku ikiwekeza Sh 696,302,588,025.43 katika kampuni 37 ambazo umiliki wake ni asilimia 50 na pungufu. Pia kamati ilitaka kufanyike mabadiliko makubwa ya kiteknolojia na pia kimtazamo ili mashirika yanayotegemea ruzuku yabadilike.  <topic>: kitaifa 